Buna ziua,

Actuala dezbatere s-a nascut in urma protestelor taximetristilor, ca urmare a activitatii Uber nereglementate; e clar desi nu se specifica niciunde.

Plecam de la ce doreste fiecare parte implicata:

1.Statul

-doreste in fond sa incaseze cat mai multe taxe si impozite

-doreste ca cetatenii sa calatoreasca intr-un mod sigur, nepericulos

2.Cetatenii

-doresc sa calatoreasca civilizat, in conditii de confort si siguranta

-doresc sa achite un pret corect

3.Prestatorii de servicii (taxi, Uber etc...)

-doresc sa faca profit si sa plateasca cat mai putine taxe

-doresc conditii egale de functionare (licente, asigurari..etc...)

Care este situatia actuala?

 a) Desi avem zeci de firme de taxi in Bucuresti, serviciile sunt la fel de proaste la majoritatea - acest lucru vine din faptul ca piata e mult prea reglementata. In mod normal ar trebui sa vedem competitie asa cum o vedem intre firmele de telefonie mobila chiar si energie, mai nou (gaze si curent electric) .

PROPUNERE - acordarea licentelor FARA LIMITA doar de catre o autoritate a Ministerului si NU de catre Primarii - piata trebuie sa fie complet libera, sa vedem competitie reala- astfel va creste calitatea serviciului si statul incaseaza mai mult.

b) Activitatea precum Uber, deruleaza o activitatea similara celei de taximetrie fara sa fie reglementata.

PROPUNERI:

-UBER sa aibe licente si asigurari RCA speciale ( ca si taxiurile) - acum nu pot obtine licente pentru ca sunt limitate ca numar.

-Inregistrarea obligatorie in Romania a UBER astfel incat firma mama sa plateasca impozitele in Romania.

Doar eliminarea textului din lege, ,,repetitiv,, va conduce la favorizarea firmelor de taxi care vor furniza aceleasi servicii slabe si probabil partial nefiscalizate ca si pana acum si descurajarea Uber.

Rezultatul este ca 200-300.000 utilizatori de Uber vor fi nemultumiti iar statul va incasa mai putine taxe si impozite.

Ideea de baza este sa creati cadrul legal sa existe CONCURENTA LOIALA pentru oricine doreste sa faca transport, pentru ca doar astfel vom avea toti de castigat. (calitate la preturi bune)